ভারত সফরে পুতিনের মেনুতে কী কী ছিল? জেনে নিন

ওয়েব ডেস্ক : বৃহস্পতিবার দু’দিনের ভারত সফরে এসেছিলেন রুশ প্রেসিডেন্ট ভ্লাদিমির পুতিন (Vladimir Putin)। প্রোটোকল ভেঙে বিমানবন্দরে তাঁকে অভ্যর্থনা জানান প্রধানমন্ত্রী নরেন্দ্র মোদি (Narendra Modi)। এই সফরে পুতিন কী কী বলেন? তার দিকেই নজর ছিল সবার। তবে সব থেকে বেশি নজর ছিল ভারতের (India) অতিথি হয়ে আসা পুতিনের মেনু নিয়েও। জানা গেল, ডাল, তরকা থেকে করে একাধিক পদ ছিল রুশ প্রেসিডেন্টের পদে।

শুক্রবার নৈশভোজে পুতিনের পাতে প্রথমেই ছিল দক্ষিণী স্যুপ মুরুঙ্গেলাই চারু। পাশাপাশি ছিল রোল, পালক মেথি মটর শাক, তন্দুরি ভারওয়ান জাফরানি পোলাও। তবে এখানেই শেষ নয়। মিষ্টি মুখের জন্য ছিল বাদামের হালুয়া, কেশর-পেস্তা কুলফি, গুড়-সন্দেশ, মুরাক্কু। সঙ্গে ছিল বিভিন্ন ধরণের স্যালাড। এছাড়া ছিল আরও অন্যান্য রকমারি পদ।

বৃস্পতিবার সন্ধ্যায় দিল্লির পালাম বিমানবন্দরে নেমেছিল পুতিনের (Putin) বিমান। তার পর তাঁকে নিজের গাড়িতে করে রওনা দিয়েছিলেন ৭ লোককল্যাণ মার্গের উদ্দেশে। মূলত, রাশিয়া-ইউক্রেন সংঘর্ষ, বিশেষ করে অপারেশন সিঁদুরের পর পুতিনের ভারত সফর বেশ গুরুত্বপূর্ণ ছিল বলেই মনে করছে কূটনৈতিক মহল। এর পরেই শুক্রবার রাত ৯টার পর মস্কোর উদ্দেশে রওনা দেন তিনি।

আরও খবর : পঞ্চম দিনেও অচলাবস্থা ইন্ডিগোর, বাতিল ১০০-বেশি উড়ান

তবে এসবের মাঝে দুই রাষ্ট্র নেতা বৈঠকও করেছিলেন। সেখানে মোদি পুতিনকে রাশিয়া ইউক্রেন সংঘর্ষ নয়ে জানিয়েছিলেন, “ভারত (India) নিরপেক্ষ নয়, ভারতের নিজের পক্ষ রয়েছে। সেই পক্ষ হল শান্তির। শান্তির সেই প্রয়াসে ভারত কাঁধে কাঁধ মিলেয়ে দাঁড়িয়েছে রয়েছে। আশা করছি, দ্রুত বিশ্বের বিভিন্ন চিন্তা মিটে যাবে। আর প্রগতির রাস্তায় এগিয়ে যাবে”। তিনি আরও বলেছেন, “ভারত-ইউক্রেন সংঘর্ষের পর আমাদের মধ্যে এ নিয়ে বার বার আলোচনা হয়েছে। আপনারা সময় সময়ে সমস্ত তথ্য আমাদেরকে জানিয়েছেন। এই বিশ্বাসই হচ্ছে অনেক মূল্যবান”। এর পাশাপাশি পুতিনের ভুয়োসি প্রশংসা করেছেন মোদি।

অন্যদিকে ইউক্রেন যুদ্ধ নিয়েও মুখ খুলেছেন পুতিনও। তিনি জানিয়েছে, ইউক্রেনের বিষয় নিয়ে আমেরিকা সহ বিভিন্ন দেশের সঙ্গে কথা বার্তা চলছে। শান্তি প্রস্তাবের চেষ্টা চালানো হচ্ছে। ভারতের প্রধানমন্ত্রীও যে ভাবে এই বিষয়ের উপর নজর রেখে চলেছে সেটি বেশ প্রশংসনীয়।